kardosdrur/scandi-wiki huggingface dataset:
Kriváň (bjerg)

Kriváň () er et bjerg i bjergkæden Høje Tatra i Slovakiet, der dominerer den øverste del af det tidligere Liptov-amt. Let tilgængeligt langs vedligeholdte afmærkede stier og med enestående udsigter fra toppen er det vandrernes foretrukne bjerg i den vestlige del af Høje Tatra. Kriváň har også været et vigtigt symbol i slovakisk etnisk og national aktivisme i de sidste to århundreder. Der er blevet refereret til det i kunstværker, fra litteratur i det 19. århundrede, i malerier, filmdokumentarer til et polsk rocknummer. En landsdækkende afstemning i 2005 valgte den til at være et af billederne på Slovakiets euromønter.

Navn 
Navnet Kriváň, først registreret som Kriwan i 1639, stammer fra roden kriv - hvilket betyder "bøjet" eller "skævt". Det afspejler det vinklede udseende af sin form set fra vest og syd, karakteriseret i værket fra 1639 som en "oksehale" (cauda bubula i den latinske original). Det slovakiske navn bruges på andre sprog, herunder på polsk, snarere end dets potentielle polske version (Krzywań ), undtagen lejlighedsvis i Podhale i umiddelbar nærhed af Tatraerne.

To tilstødende toppe i det nærliggende Malá Fatra- område bærer det samme navn, og det samme gør landsbyen Kriváň længere væk i det sydlige Slovakiet.

Historie

Højde 
Baseret udelukkende på visuel observation konkurrerede Kriváň med Lomnický štít om posten som det højeste bjerg i Høje Tatraer. Lomnický štít dominerer udsigten fra øst, og blev i 1793 fejlagtigt identificeret som den højeste af de to, en fejl der blev rettet af Ludwig Greiner i 1837):

[Kriváň] siges generelt at være den højeste af alle alperne i den karpatiske kæde; men denne mening antages ikke at være baseret på nogen måling.De relative forhold mellem de to bjerge blev bestemt af den engelske naturhistoriker Robert Townson, der steg op på begge toppe i august 1793 og også lavede en tidligt registreret kommentar til Krivás æstetiske appel:Vejret var meget fint, og Krivan, der havde fået en kasket sne om natten, så sublim ud. [...] 1888 yards over landsbyen Vasetz (Važec) ; Krivan er derfor noget lavere end toppen Lomnický štít  Den nøjagtige højde af Kriváň regnes nu som 2.494,7 moh.

Kriváň menes at have den største højde fra sin base i hele Tatraerne, da den stiger fra bunden af Kôprova-dalen eller fra Tri Studničky op til 1.400 meter.

Adgang 
De tre afmærkede vandreruter til Kriváň starter på forskellige steder, men alle mødes i sidste ende i en højde af ca. 2.145 moh. til de sidste ca. 350 meter stejl, stenet opstigning til toppen - den eneste del af ruten, hvor begge hænder muligvis er nødvendige for at opretholde balancen.

Kilder og henvisninger 

Bjerge og bakker i Slovakiet
Tatrabjergene
Torben Ebbesen

Torben Niels Ebbesen (født 10. juli 1945 i Haderslev) er en dansk billedhugger og maler. Hans installationer i kontrasterende materialer og andre abstrakte værker kan ses på steder i Danmark, Tyskland og Sverige. Han er desuden repræsenteret i samlingerne på flere danske museer,

Tidligt liv og uddannelse 
Ebbesen begyndte sin kunstneriske uddannelse i 1964 på Kunsthåndværkerskolen i København. I 1967 flyttede han til Italien, hvor han først arbejdede for et reklamebureau, sidenhen turnerede som saxofonist i et soulband. I løbet af det år han var i bandet, forberedte han sig desuden på at komme ind på Det Kongelige Danske Kunstakademii København. Efter sin optagelse her studerede han under Egill Jacobsen, Richard Mortensen samt Palle Nielsen og dimitterede i 1975.

Karriere 
Fra 1976 til 1984 var han medlem af kunstnergruppen Ny Abstraktion, grundlagt af Margrete Sørensen, hvor han blev interesseret i tredimensionel kunst. Sidenløbende studerede han kunsthistorie ved Københavns Universitet, mens han arbejdede som kulturskribent for avisen Information . 

I 1970'erne blev han oprindeligt påvirket af de russiske konstruktivistiske malere Vladimir Tatlin og Kazimir Malevich. Derefter blev han mere og mere interesseret i at konstruere installationer af træ, jernstænger, fliser, gummi og andre industrielle materialer. I værket Axis Mundi (1980) udtrykte han det indre "nirvana", mens han forsøgte at skildre individets ydre syn på verden.  En rejse til Japan i 1980'erne inspirerede ham til at anvende en mere metafysisk tilgang til sit arbejde i tråd med zenbuddhismen .  Dette fremgår af hans Reflektor (2005) i Emdrup. Værket er lavet af spejlglas og ligger på trapperne til et amfiteater, der viser virkningerne af vejr og tid. 

Ud over offentlige arbejder i Danmark, Tyskland og Sverige kan Ebbesens værker ses på museer flere steder i Danmark.

Priser 

 1991 Eckersberg-medaljen
 1998 Niels Larsen Stevns Legat 
 1999 Thorvaldsen-medaljen.

Udvalgte offentlige værker 
 Vandkunsten, Gram Slotspark, 2012

Referencer

Eksterne links 

 Portræt på dansk fra KunstOnline med flere illustrationer
 

Ansatte ved Det Kongelige Danske Kunstakademi
Alumni fra Det Kongelige Danske Kunstakademi
Modtagere af Eckersberg Medaillen
Modtagere af Thorvaldsen Medaillen
Personer fra Haderslev Kommune
Personer i Kraks Blå Bog
Kunstnere på finansloven
Bognæs Skov

Bognæs Skov  er en 51,5 hektar stor skov på østsiden af Tuse Næs, som danner sydenden af den fredede Udby Vig på vestsiden af Isefjorden, over for Orø.  Syd for skoven ligger det fredede område Bognæs Strand. Naturstyrelsen købte Bognæs Skov i 1983, og da var mange træer fældet af storme. Siden er en genplantet og der er også skabt en  ny sø, der blev gravet ud i 1985.   Skoven blev tilplantet i slutningen af 1800-tallet, men der er meget få  gamle træer tilbage. Et af dem er en  over 100 år gammel skovfyr  der står midt i skoven. Mod sydvest er der en beplantning med egetræer, der er ligeså gamle, og ud til stranden mod fjorden er der en beplantning med 100 år gammel østrigsk fyr. Fra nordsiden er der en fin udsigt over Udby Vig med Hønsehals Skov overfor.

I skoven findes en bautasten af ukendt oprindelse der kaldes for Alterstenen pga. en lang tradition for at holde gudstjeneste ved stenen, som menes at stamme fra 1800-tallet, da svenske fiskere på sildeeventyr købte en jordlod på næsset ved en  lille naturhavn. Der er Der er en en lejrplads med plads til 40 personer og hundeskov i den sydlige del af skoven. Bognæs Skov er en del af Natura 2000-område nr. 155 Udby Vig.

Kilder og henvisninger

Skove i Danmark
Lokaliteter i Holbæk Kommune
Social kontrol

Social kontrol er adfærdsregulering, der sikrer, at bestemte sociale normer opretholdes, blandt andet ved at foretage sanktioner overfor adfærd, der afviger fra normen. Social kontrol kan være formel (dvs. udøvet af myndigheder via lovgivningen) eller uformel, der eksempelvis udøves i form af ros, bebrejdelser, trusler eller mere subtilt i form af kropssprog, der viser, at handlingen opfattes som et normbrud.

Uformel social kontrol finder sted i alle samfund og er et grundlæggende element i hverdagslivet. Den sikrer, at normer og værdier, som findes i den pågældende gruppe, efterleves. Normerne er en forudsætning for meningsfuldt samvær indenfor det sociale system, hvor de hersker, og brud herpå bliver opfattet som en trussel imod den sociale orden og imødegås med trusler, f.eks. om udstødelse. Det er imidlertid vigtigt at være opmærksom på, at det, der opfattes som afvigende indenfor én social gruppe, kan være helt normalt indenfor en anden gruppe.

Den formelle sociale kontrol er mere åbenlys. Den består af tvangsprægede eller straffende kontrolforanstaltninger. Det omfatter det strafferetlige system med beføjelser til at idømme bøder eller frihedsstraffe. Andre eksempler er retningslinjer og disciplinære foranstaltninger i skolen.

Positiv og negativ social kontrol 

Man skelner ofte mellem positiv og negativ social kontrol. Den sociale kontrol er i mange tilfælde en positiv foranstaltning, som bidrager til at bevare et velfungerende samfund. Den sørger for et sæt spilleregler for den fredelige sameksistens mellem borgerne i et samfund. Imidlertid kan kontrollen blive ekstrem og undertrykkende, så den kommer i konflikt med grundlæggende rettigheder for personers ret til livsudfoldelse. I daglig tale bruges udtrykket "social kontrol" ofte som synonym for en ekstrem eller negativ udgave af begrebet.

Social kontrol i æresrelaterede konflikter 

(Negativ) social kontrol nævnes ofte i forbindelse med æresrelaterede konflikter, dvs. konflikter, der opstår indenfor familien, fordi der opstår en opfattelse af, at et familiemedlem har krænket eller risikerer at krænke familiens ære. Konflikten kan eksempelvis skyldes, at en ung får en kæreste, modsætter sig familiens ønsker til ægteskab, har en seksuel orientering, som ikke kan rummes indenfor familiens traditioner og normer, eller ønsker en omgangskreds eller uddannelse, som går imod familiens vilje. I sådan en situation kan forældre eller andre familiemedlemmer udøve negativ social kontrol, f.eks. restriktioner i forhold til den pågældendes livsstil, fritidsaktiviteter og sociale relationer.

Se også 
 Kinas sociale pointsystem

Kilder

Eksterne henvisninger 

 Om negativ social kontrol hos RED Center mod æresrelaterede konflikter 

Socialvidenskabelige begreber
Tao Geoghegan Hart

Tao Geoghegan Hart (født 30. marts 1995 i London) er en professionel cykelrytter fra England, der er på kontrakt hos .

Han største sejr som professionel kom først på 15. etape af Giro d'Italia 2020. Senere vandt han 20. etape og løbet samlet, efter at have slået Jai Hindley på den sidste enkeltstart.

Meritter 

2019
1. og 4. etape, Alperne Rundt
2020
Samlet + 15. og 20. etape, Giro d'Italia

Grand Tour-resultater

Referencer

Eksterne henvisninger 

 

Personer fra London 
Mandlige cykelryttere fra England
Giro d'Italia-vindere
Cykelryttere ved sommer-OL 2020
Deltagere for Storbritannien ved sommer-OL 2020
Flandern Rundt 2021

Flandern Rundt 2021 var den 105. udgave af det belgiske monument Flandern Rundt. Det over 254 km lange linjeløb blev kørt den 4. april 2021 med start i Antwerpen og mål i Oudenaarde. Løbet blev vundet af Kasper Asgreen som den første dansker siden Rolf Sørensen i 1997.

Løbet var det tolvte arrangement på UCI World Tour 2021.

Ruten 
Det over 254 km lange løb bød på syv flade brostenspavéer, ligesom rytterne skulle op ad 19 stigninger, hvoraf de fleste også var belagt med brosten. Blandt andet skulle de op ad den berømte 2.200 meter lange Oude Kwaremont tre gange.

Resultat

Hold og ryttere

Danske ryttere 

* DNF = gennemførte ikke

Startliste

Se også 
 Flandern Rundt for kvinder 2021

Referencer

Eksterne henvisninger 
 
 
 
 

2021
UCI World Tour 2021
Regionsrådsvalg i Danmark

Regionsrådsvalg er valg til de danske regioner, der i Danmark falder hvert 4. år, og bliver afholdt sammen med kommunalvalgene. 

Man kan ikke udskrive valg til regionerne i utide, og falder derfor altid den 3. tirsdag i november, hvert 4. år. 
Næste regionsrådsvalg vil være d. 18. november 2025. Det seneste fandt sted d. 16. november 2021.
Valgperioden løber fra 1. januar, det følgende år.

Der er valg til de 5 regioner. 
 Region Nordjylland
 Region Midtjylland
 Region Syddanmark
 Region Sjælland
 Region Hovedstaden

Stemmeret og valgbarhed 
Stemmeberettigede til regionsvalg er personer som er fyldt 18 år på valgdagen, og som bor fast i regionen. Udlændinge som ikke er statsborgere i et EU-land, Norge eller Island, skal også have boet i Danmark, Færøerne eller Grønland de seneste 3 år for at opnå stemmeret. Udlændinge som er udvist, men stadig bor i Danmark har dog ikke stemmeret.

Alle med stemmeret er også valgbare medmindre de er idømt frihedsstraf eller ubetinget frakendt førerretten til bil. 3-5 år efter straffen er udstået bliver man valgbar igen.

Mandatfordeling på landsplan

Referencer
FA WSL 2020-21

FA WSL 2020-21 var den tiende udgave af FA WSL siden ligaen blev etableret i 2010. FA WSL er den højeste liga indenfor fodbold for kvinder i England. Det var den tredje sæson efter omstruktureringen af de fire højeste niveauer af engelsk fodbold for kvinder.

Fra 2020–21 sæsonen får FA WSL tre pladser til Champions League pr. sæson, sæsonerne før fik de tildelt to pladser.

Hold 
Tolv hold konkurrerer i FA WSL denne sæson. Liverpool rykkede ned efter afslutningen af sidste sæson, medens Aston Villa rykkede op.

Stillingen

Sæsonstatistik

Topscorere

Top assists

Rent mål

Referencer 

FA Women’s Super League
Fodboldsæson 2020-21
Identitetspolitik

Identitetspolitik er en betegnelse for politiske holdninger, der tager udgangspunkt i en bestemt befolkningsgruppes religion, etnicitet, seksualitet eller anden særlige identitet, og som især sigter på at varetage denne gruppes interesser. Det er således en form for identitetspolitik, når der føres politik ud fra bestemte gruppers sociale og kulturelle kendetegn. Der er således tale om værdipolitiske emner eller holdninger på områder, der handler om ikke-materielle værdier. Dermed står identitetspolitik i modsætning til fordelingspolitik, der handler om fordelingen af samfundets materielle goder.

Etymologi og historie 

Ordet kendes på dansk siden 1994. Det er oversat fra det engelske identity politics med samme betydning. På engelsk er udtrykket kendt i hvert fald siden 1977, hvor det er blevet anvendt af den sorte feministiske gruppe Combahee River Collective. Ifølge professor Ove Korsgaard er fænomenet dog langt ældre end navnet. Således opfatter han den danske bondebevægelse i 1800-tallet og arbejderbevægelsen i begyndelsen af 1900-tallet som eksempler på identitetspolitiske grupper, der kæmpede for at indtage en større rolle i det danske samfund.

I nutidigt sprogbrug anvendes identitetspolitik til at beskrive folk af en bestemt race, etnicitet, køn, kønsidentitet, seksuel orientering, alder, samfundslag, handicap, uddannelse, religion, sprog, profession, politisk parti, militærmæssig baggrund og geografisk oprindelse. Disse mærkater er ikke gensidigt udelukkende, men ses ofte i sammenhænge hvor de indgår i en fælles gruppe som f.eks. afroamerikanske homoseksuelle kvinder.

Identitetspolitik i Danmark 
I løbet af 2010'erne blev de amerikanske universiteter en kampplads for den moderne debat om identitetspolitik. Med inspiration fra USA opstod også identitetspolitiske diskussioner på de danske universiteter, ofte i forbindelse med bevægelser som stiller krav om hensyntagen og fokus på diskrimination. Identitetspolitik kan således både tilhøre venstrefløjen og højrefløjen. Blandt eksempler på identitetspolitiske mobiliseringer nævner dagbladet Information Black Lives Matter, Dansk Folkeparti, Borgerrettighedsbevægelsen, Kvindebevægelsen, LGBT Danmark, foreningen Ansvarlig Presse, sønderjyder, der kæmper for større fokus på Udkantsdanmark, eller muslimer, der kæmper for større respekt for islamiske traditioner. Også betoning af danskhed kan opfattes som et identitetspolitisk udsagn.

Blandt de danske repræsentanter for identitetspolitikken er professor Mikkel Thorup, der har skrevet bogen Kampen om identitetspolitik. Thorup tilslutter sig venstrefløjen og anerkender minoriteternes anliggende.

Kilder

Eksterne henvisninger 

 Identity politics i Stanford Encyclopedia of Philosophy (på engelsk)
 Mikkel Thorup (2022): “Kampen om identitetspolitik”. Klim

Politisk terminologi
Politisk sociologi
Rajnath Singh

Rajnath Singh (født 10. juli 1951) er en indisk politiker, der tjener som Indiens forsvarsminister. Han er den tidligere præsident for Bharatiya Janata Party. Han har tidligere fungeret som Chief Minister for Uttar Pradesh og som kabinetminister i Vajpayee-regeringen. Han var indenrigsminister i det første Modi-ministerium. Han har også fungeret som præsident for BJP to gange, dvs. 2005 til 2009 og 2013 til 2014. Han er en veteranleder for BJP, der startede sin karriere som RSS Swayamsevak. Han er en fortaler for partiets Hindutva-ideologi.

Han har været parlamentsmedlem, Lok Sabha to gange fra Lucknow (Lok Sabha valgkreds) og en gang fra Ghaziabad (Lok Sabha valgkreds). Han var også aktiv i statspolitik og forblev MLA fra Haidergarh (forsamlingskreds) to gange som Chief Minister.

Referencer 

Politikere fra Indien
Valzer

Valzer (dansk: Vals) er en film fra 2003, skrevet og instrueret af den italienske instruktør Salvatore Maira havde premiere på den 64. Internationale Filmfestival i Venedig.

Plot 

Assunta, er en ung pige, der arbejder på et luksushotel. I mellemtiden kommer en mand lige ud af fængslet, far til Lucia, en ven af Assunta. Blandt dem bærer det et venskab.

Eksterne henvisninger

Kilder 

Film fra 2007
Film i sort-hvid
Dramafilm fra Italien
Italiensksprogede film
Irun

Irun (, ) er en spansk by i provinsen Guipúzcoa i den autonome region Baskerlandet, ved grænsen mod Frankrig. Byen blev grundlagt 28. februar 1776, og havde i 2019 godt 62.000 indbyggere.

1. etape af Vuelta a España 2020 havde start i Irun.

Referencer

Eksterne henvisninger 

 

Byer i Regionen Baskerlandet
Hospitalsapoteket Region Midtjylland

Hospitalsapoteket Region Midtjylland, forkortet HRM, er det andet største sygehusapotek i Danmark næst efter Region Hovedstadens Apotek.

HRM blev skabt i 2014 ved sammenlægningen af de fire eksisterende sygehusapoteker i Region Midtjylland.

HRM beskæftiger ca. 400 medarbejdere og apoteket er fordelt på matrikler i hele regionen, men har hovedkontor i Aarhus.

Virksomheder i Aarhus
Hospitaler i Region Midtjylland
Sygehusapoteker i Danmark
Etableret i 2014
Moderne dans

Moderne dans er en bred genre af vestlig koncert eller teaterdans, der primært stammer fra Tyskland og USA i slutningen af det 19. og det tidlige 20. århundrede.

Moderne dans anses ofte for at være opstået som en afvisning af eller oprør mod klassisk ballet.

Dans
ACT.Global

ACT.Global blev stiftet i 2013 af Carsten Jensen og var et teknologifirma beliggende i Kastrup, der solgte bakteriebekæmpelse som byggede på nanoteknologi.

Selskabet havde flere erhvervs- og sportsfolk i ejerkredsen, herunder Adam Falbert, Johan Wedell-Wedellsborg, Jan Leth Christensen, Ole Kristoffersen, Bjarne Goldbæk, Henrik Larsen og Jakob Friis-Hansen.

Efter en række artikler i danske medier viste det sig dog at regnskaberne var stærkt misvisende og resultaterne oppustede. Den 20. august 2020 tog Skifteretten selskabet under rekonstruktionsbehandling og den 29. september 2020 blev selskabet begæret konkurs.

Kilder 

Kastrup
Danske virksomheder etableret i 2013
Lars Weiss

Lars Henrik Weiss (født 30. maj 1971 på Frederiksberg) er en dansk kommunalpolitiker, der er medlem af Københavns Borgerrepræsentation for Socialdemokratiet og som fra 19. oktober 2020 til 31. december 2021 var overborgmester i Københavns Kommune efter Frank Jensens afgang fra embedet.

Lars Weiss er søn af tidligere indenrigsminister Birte Weiss og hendes ægtefælle, redaktør Ove Weiss. Lars Weiss er gift med faglig sekretær Anja Bentzen Weiss og bosiddende på Amager.

Han er økonom og har efteruddannelse i kommunikation (CFJE).

Siden 2010 har han været medlem af Økonomiudvalget, Teknik- og Miljøudvalget, 1. næstformand i Borgerrepræsentationen og gruppeformand for Socialdemokratiet på Københavns Rådhus.

Lars Weiss har sideløbende beklædt en række bestyrelsesposter, bl.a. som formand for Amager Ressource Center (ARC) og næstformand i Metroselskabet.

Referencer 

Borgmestre i Danmark 2018-2021
Medlemmer af Københavns Borgerrepræsentation i 2000-tallet
Borgmestre fra Socialdemokraterne
Medlemmer af Københavns Borgerrepræsentation fra Socialdemokraterne
Team Jumbo-Visma Women

Team Jumbo-Visma Women er et professionelt cykelhold for kvinder, som blev etableret med start fra 1. januar 2021. Holdet er baseret i Holland, og deltager i eliteløb i landevejscykling. Det startede med en kontinental licens i 2021, da UCIs regler ikke tillod et nyt hold at komme direkte ind på UCI Women's World Tour.

Holdets første løb blev kørt den 27. februar 2021, hvor man deltog i Omloop Het Nieuwsblad. Her blev Riejanne Markus med en 12. plads den bedst placerede rytter.

Holdet

2023

Sejre

2022

Sejre

2021

Sejre

Referencer

Eksterne henvisninger 

 

Cykelhold fra Nederlandene
Cykelhold for kvinder
Etableret i 2021
Chen Long

Chen Long (født 18. januar 1989) er en kinesisk professionel badmintonspiller.

Han kvalificerede sig til sommer-OL 2012 i London efter at have været blandt de bedste på verdensranglisten. Dette var hans første deltagelse i et sommer-OL, og han vandt bronzemedaljen i mændenes singleturnering.

Referencer

Eksterne henvisninger 

Badmintonspillere fra Kina
Medaljevindere fra Kina ved sommer-OL 2012
Medaljevindere fra Kina ved sommer-OL 2016
Medaljevindere ved sommer-OL 2020
Olympiske medaljevindere i badminton
Badmintonspillere ved sommer-OL 2012
Badmintonspillere ved sommer-OL 2016
Badmintonspillere ved sommer-OL 2020
Olympiske mestre fra Kina
Olympiske sølvmedaljevindere fra Kina
Olympiske bronzemedaljevindere fra Kina
Olympiske medaljevindere i badminton
Multietnisk

Multietnisk (eller multiracial) er defineret som herkomst af to eller relateret til mennesker af flere etniske grupper eller "racer". Udtrykket betragtes nu som forældet og bruges ikke, da det kan opfattes som racistisk.

Der findes mange udtryk for mennesker med forskellige multietniske baggrunde, herunder  biracial ,  polyetnisk  Métis, Creole, Muladi, Mulat, Farvet, Dougla, Halv, Mestiz, Melungeon, Kvadron, Zambo, Eurasisk, Garifuna

Flere andre navne forekommer forskellige steder og har forskellige betydninger forskellige steder.
Efter kolonialisme og stigende globalisering er seksuelle forhold blevet mere almindelige mellem personer med forskellige etniciteter. Ingen skadelige virkninger kan påvises hos mennesker af blandet oprindelse, de påståede negative virkninger skyldes snarere sociale sygdomme og racistiske fordomme.

Personer med multiracial baggrund udgør en betydelig del af befolkningen i mange dele af verden. I Nordamerika har undersøgelser fundet, at den multiraciale befolkning fortsætter med at vokse. I mange lande i Latinamerika udgør mestizos størstedelen af befolkningen. I Caribien udgør det multietniske folk officielt størstedelen af befolkningen i Den Dominikanske Republik (73%) og Cuba (51%).

Se også 
 menneskerace

Kilder 

Etnologi
Menneskerace
Jais Valeur

Jais Stampe Li Valeur (født 30/10 1962 i København) er en dansk erhvervsleder. Siden 2015 har han været Group CEO for Danish Crown, der er en dansk internationalt orienteret fødevarevirksomhed. Inden ansættelsen i Danish Crown var han koncerndirektør i Arla Foods i en årrække.

Privat 
Jais Valeur er gift med Lillie Li Valeur, og parret bor sammen i Vejle. Han er født i København og vokset op i Frederikshavn.

I 2019 blev Jais Valeur udnævnt som ridder af Dannebrogordenen.

Karriere 
Jais Valeur blev student på Frederikshavn Gymnasium i 1981 og tog herefter til Aarhus, hvor han tog cand.merc.-eksamen fra Aarhus Universitet i 1986. Efter sin studietid havde han adskillige stillinger i Arla Foods, indtil han i 1994 blev general manager i Fonterra i New Zealand.

I 1998 vendte han hjem til Danmark og blev eksportdirektør i Royal Unibrew A/S, indtil han i år 2000 igen var at finde i Arla Foods, denne gang som executive vice president. I 2015 blev han group CEO for Danish Crown.

Professionelle bestyrelser 

 2013- :  Bestyrelsesmedlem i Royal Unibrew A/S (næstformand fra 2018)
 2009- : Bestyrelsesmedlem i FOSS A/S
 2014-2015: Formand i System Frugt A/S
 2012-2014: Formand i SFK Food A/S

Offentlige hverv 

 2020- : Formand for den danske regerings genstartsteam for fødevaresektoren
 2019- : Formand for regeringens klimapartnerskab for fødevaresektoren
 2018-2019: Medlem af ekspertpanelet for globale vækstcentre
 2017-2019: Medlem af Disruptionrådet - Partnerskab for Danmarks fremtid
 2016-2017: Medlem af Advisory Boardet for Cirkulær Økonomi
 2016-2017: Medlem af Produktionspanel 4.0 (Digitalt vækstpanel)

Referencer

Eksterne henvisninger 
 Jais Valeur på bloomberg.com

Erhvervsfolk fra Danmark
Danish Crown
Arla Foods
Modtagere af Dannebrogordenen
Thomas T. Moulton

Thomas T. Moulton (født 1. januar 1896, død 29. marts 1967) var en amerikansk lydtekniker.
Han vandt fem Oscars i kategorien bedste lydoptagelse og var nomineret til elleve flere i samme kategori.
Han var også nomineret fire gange i kategorien bedste visuelle effekter.

Eksterne henvisninger 
 

Oscarvindere
Personer fra Wisconsin